Si Psusennes I, o [Griyego, Ψουσέννης], Pasibkhanu o Hor-Pasebakhaenniut I [Egyptian ḥor-p3-sib3-ḫˁỉ-<n>-niwt] iyo an ikatolong hade kan ika-21 dinastiya kan Ehipto na namoon sa Tanis (Griyegong pangaran kan Dzann, Zoan sa Bibliya) sa pag'oltan nin 1047 - 1001 BC. An Psusennes iyo an Griyegong bersyon kan orihinal na pangaran na Pasebakhaenniut na boot sabihon ""An Bitoon Na Nahihiling sa Syudad"". Siya an aking lalake ni Pinedjem I asin ni Henuttawy, an aking babae ni Rameses I ki Tentanum. Si Psusennes I inagom mansana an tugang niyang si Mutnedjmet.